**III. DIO – PRIJEDLOG UGOVORA**

**REPUBLIKA HRVATSKA, MINISTARSTVO PRAVOSUĐA I UPRAVE**, Ulica grada Vukovara 49, Zagreb, OIB 72910430276, koje zastupa \_\_\_\_\_\_\_\_\_\_\_\_\_\_\_\_\_ (u nastavku teksta: Naručitelj),

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Izvođač),

sklapaju

**U G O V O R**

**Izvođenje radova cjelovite obnove nakon potresa-Općinski sud Sisak, SS Petrinja**

**Broj 377/22**

PREDMET UGOVORA

Članak 1.

1) Ovaj Ugovor sklopljen je na temelju Poziva na dostavu ponuda, evidencijski broj: **377/22**, sukladno Pravilniku o provedbi postupaka nabave roba, usluga i radova za postupke obnove (NN 126/2021 i 19/2022; dalje u tekstu: Pravilnik) objavljenog u Elektroničkom oglasniku javne nabave RH broj: \_\_\_\_\_\_\_\_\_\_\_\_\_\_\_, i Odluke o odabiru, KLASA:\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_ od \_\_\_\_\_\_\_\_\_\_. godine.

2) Ugovorne strane suglasne su da je predmet Ugovora: I**zvođenje radova cjelovite obnove nakon potresa - Općinski sud Sisak, SS Petrinja**, sukladno ponudi Izvođača broj:\_\_\_\_\_\_\_\_\_\_\_\_\_\_\_\_.

3) Sastavni dio ovog Ugovora su:

* Troškovnik iz ponude \_\_\_\_\_\_\_\_\_\_\_
* uvez ponude Izvođača broj: \_\_\_\_\_\_ od \_\_\_\_\_2022.
* Popis i Životopisi stručnjaka

4) Izvođač potpisom ovog Ugovora potvrđuje da je upoznat sa svim uvjetima za izvođenje radova te pripadajućim troškovnikom, s važećim propisima koji reguliraju predmet Ugovora te se odriče prava prigovora s osnova nepoznavanja uvjeta i načina izvođenja radova.

5) Izvođač se obvezuje radove izvoditi sukladno važećim propisima iz ovog područja (sukladno odredbama Zakona o gradnji (NN 153/13, 20/17, 39/19, 125/19), Zakona o građevnim proizvodima (NN 76/13, 30/14, 130/17, 39/19), Zakona o poslovima i djelatnostima prostornog uređenja i gradnje (NN 78/15, 118/18, 110/19), Zakona o obveznim odnosima (NN 35/05, 41/08, 125/11, 78/15, 29/18, 126/21), Zakona o zaštiti na radu (NN 71/14, 118/14, 154/14, 94/18, 96/18), Pravilnika, Zakona o javnoj nabavi (NN 120/16, 114/22), Zakona o zaštiti od požara (NN 92/10) itd.), tehničkim normativima, standardima i pravilima struke te po odredbama ovog Ugovora, po opsegu, vrsti i kakvoći u svemu prema prihvaćenoj ponudi, kao i prema opisu iz ponudbenog troškovnika po vrstama i stavkama radova.

6) Posebne uzance o građenju (NN 137/21) se ne primjenjuju.

CIJENA I NAČIN PLAĆANJA

Članak 2.

(1) Ugovorne strane suglasno utvrđuju da cijena predmeta ovog Ugovora iz članka 1. iznosi:

cijena bez PDV-a:

PDV (25 %):

ukupna cijena s PDV-om:

(2) Ugovorne strane utvrđuju kako su jedinične cijena iz ugovornog Troškovnika iz članka 1. ovoga Ugovora nepromjenjive za vrijeme trajanja ovog Ugovora.

(3) Ugovorna cijena se neće mijenjati u slučaju da se nakon sklapanja ugovora povećaju ili smanje cijene elemenata uslijed globalnog značajnog poremećaja na tržištu građevinskih materijala i/ili opreme na temelju kojih je ona određena, osim u slučaju ako su se cijene, povećale ili smanjile u tolikoj mjeri da bi cijena radova trebala biti veća ili manja za više od deset postotaka. U tom slučaju Izvođač ili Naručitelj može zahtijevati samo razliku u cijeni koja prelazi deset postotaka sukladno Zakonu o obveznim odnosima Povećanje ili smanjenje ugovorne cijene vrijedi samo ako su radovi izvršeni u ugovorenom roku za dovršetak radova.

(4) O eventualno nastalim poremećajima koji za posljedicu imaju povećanje cijena koje mogu utjecati na povećanje ugovorene cijene radova, Izvođač je dužan pravovremeno obavijestiti Naručitelja o eventualno nastalim poremećajima na tržištu.

(5) Naručitelj zadržava pravo na jednostrani raskid Ugovora zbog znatnog povećanja cijene sukladno čl. 628. Zakonu o obveznim odnosima. Pod značajnim povećanjem smatra se povećanje koje bi objektivno devalviralo interes Naručitelja u konkretnoj pravno-gospodarskoj situaciji.

(6) Količine navedene u Troškovniku su predviđene (okvirne) količine. Stvarno nabavljena količina radova može biti veća ili manja od predviđene (okvirne) količine. Konačna cijena radova utvrdit će se temeljem odredbi ovog Ugovora prema stvarno izvedenim količinama radova ovjerenih u građevinskoj knjizi.

(7) Ugovorna strana koja potražuje razliku u cijeni (smanjenje ili povećanje cijene) dužna je u posebnom pisanom zahtjevu nadzornom inženjeru precizno, detaljno i dokumentirano dokazati i iznijeti analizu promjene cijene. U svrhu dokazivanja promjene cijene tijekom izvršenja Ugovora, koristi se dokumentarna metoda, sukladno metodologiji utvrđivanja razlike u cijeni radova koju je donijela Vlada u svom Zaključku od 21. lipnja 2022. godine, vezano za ublažavanje posljedica globalnog tržišta građevinskih materijala i proizvoda. Ukoliko je do porasta cijena došlo zbog kašnjenja dinamike radova, potraživanja temeljena na porastu cijena materijala/opreme se neće razmatrati.

(8) Zahtjev za izmjenom cijene na temelju ovog članka Ugovora dostavlja se nadzornom inženjeru koji o istom izdaje neobvezujuće mišljenje u roku od 15 dana od podnošenja potpunog zahtjeva ugovorne strane. Ugovorna strana koja traži promjenu cijena dužna je svoj zahtjev detaljno obrazložiti, dokazati i dokumentirati (osigurati tzv. revizijski trag). Nakon neobvezujućeg pozitivnog mišljenja nadzornog inženjera o zahtjevu za promjenom cijene i ako ne postoji spor o istom između Ugovornih strana, ugovorne strane će takvu promjenu cijene formalno potvrditi sklapanjem dodatka ovom Ugovoru, sukladno čl. 11 Pravilnika.

(9) Ako je bilo koja ugovorna strana nezadovoljna mišljenjem nadzornog inženjera, obavijestit će o tome drugu ugovornu stranu i nadzornog inženjera pisanim putem u roku od 15 dana od primitka mišljenja te će ugovorne strane takav spor riješiti sukladno članku 25. ovog Ugovora.

DOSTATNOST CIJENE

Članak3.

1. Ugovorna cijena pokriva sve obveze Izvođača iz ovog Ugovora i sve što je potrebno za izvođenje i završetak ugovornih radova i otklanjanje svih nedostataka prema priloženom ugovornom troškovniku.
2. Smatra se da je Izvođač temeljio ugovornu cijenu na podacima, potrebnim obavijestima, inspekcijama i na saznanju o svim relevantnim stvarima koje su navedene u ovom Ugovoru.
3. Ugovorna cijena pokriva sve troškove Izvođača uključujući troškove rada, materijala, prijevoza, zakonskih obveza, poreza, kao i sve ostale, direktne i indirektne troškove koji opterećuju cijenu do potpunog završetka radova pa stoga ponuditelj u jediničnu cijenu „za jedinicu mjere“ svakog rada mora uključiti:

* troškove svih materijala potrebnih za realizaciju proizvoda ili usluge za konačni proizvod, koji je ponudbenim troškovnikom predviđen,
* sve manipulativne troškove vezane za podizvođačeve radova na ovom predmetu nabave,
* troškove radnika i ostalih sudionika u izvedbi,
* sve carinske pristojbe, devizne razlike, posredne troškove uvoznika za uvozni materijal,
* stručnu i organizacijsku suradnju sa eventualno ostalim sudionicima u izgradnji u cilju osiguranja kvalitete radova, organizacije i održavanja rokova,
* troškove ispitivanja materijala i konstrukcija u skladu s tehničkim propisima,
* amortizaciju i najamninu sveg potrebnog inventara, strojeva, opreme i alata,
* troškove utroška električne energije, vode i ostalih energenata za potrebe građenja,
* troškove korištenja javnih prometnih i drugih površina, te troškove pribavljanja svih potrebnih suglasnosti od nadležnih organa,
* sve ostale posredne troškove za pomoćne radove koje je potrebno izvesti za konačni proizvod, koji je ponudbenim troškovnikom predviđen,
* konzerviranje izvedenih radova, tj. njihovu zaštita od propadanja i oštećenja na tehnički prikladan način prema uputi nadzornog inženjera te zaštitu i uskladištenje opreme u slučaju privremene obustave radova
* troškove stalnog i završnog čišćenja građevine i okoliša te javnih prometnih i drugih površina korištenih za realizaciju konačnog proizvoda, koji je ponudbenim troškovnikom predviđen,
* naknadu za prekovremeni, rad, ako dođe do potrebe da se radovi izvode produženom radu ili pod drugim otežanim okolnostima u cilju održavanja ugovorenih rokova,
* skladišni i garderobni prostor za Izvođača radova,
* primjereni prostor za voditelje radova, nadzornog inženjera i održavanje radnih sastanaka na gradilištu,
* odvoz građevinskog otpada i troškove deponija,
* troškove izrade radioničke dokumentacije, izrade projekta izvedenog stanja, kao i potrebne funkcionalne sheme i sheme vezivanja u dijelu instalacijskih radova,
* troškove stručne i organizacijske suradnje sa eventualno ostalim sudionicima u poslu u cilju osiguranja kvalitete radova, organizacije i održavanja rokova,
* troškove osiguranja radnika i radova te čuvanja radova za vrijeme građenja,
* sve troškove osiguranja gradilišta do primopredaje radova,
* troškove osiguranja trećih osoba,
* sklopljene police osiguranja,
* troškove organizacije rada na siguran način uz pridržavanje svih mjera sigurnosti na radu i svih odredbi Zakona o zaštiti na radu i Zakona o zaštiti od požara.

Članak 4.

1. Hitni nepredviđeni radovi su oni čije je poduzimanje nužno da bi se osigurala stabilnost objekta ili spriječio nastanak štete, sukladno čl. 624. Zakona o obveznim odnosima.
2. Više radovi su ugovoreni radovi po postojećim troškovničkim stavkama koji prelaze ugovorene količine.
3. Vantroškovnički radovi su nepredviđeni dodatni radovi koji nisu uključeni u ovaj Ugovor, ali su postali nužni za izvođenje radova i kada takve dodatne radove nije moguće tehnički ili ekonomski odvojiti od Ugovora bez znatnih poteškoća ili znatnog povećanja troškova za Naručitelja. Potreba za vantroškovničkim dodatnim radovima utvrđuje se pisanim izvješćem i nalogom stručnog nadzora (nadzornog inženjera). Cijene vantroškovničkih radova utvrdit će se na temelju ponude Izvođača, koja se obvezno temelji na analizi cijena, Naručitelj može za materijal tražiti dostavu tri ponude, uz suglasnost i ovjeru stručnog nadzora (nadzornog inženjera). Isti se izvode uz pisanu suglasnost stručnog nadzora (nadzornog inženjera) i Naručitelja, u suprotnom neće biti plaćeni.
4. Za sve radove navedene u stavkama (1) do (3) ovog članka Ugovora, odgovarajuće se primjenjuju odredbe članka 11. Pravilnika vezane uz izmjene Ugovora.

Članak 5.

(1) Izvođač će za izvedene radove ispostavljati mjesečne privremene situacije i okončanu situaciju.

(2) Privremene situacije Izvođač ispostavlja Naručitelju u tekućem mjesecu za radove izvedene u proteklom mjesecu ovjerene od nadzornog inženjera angažiranog od strane Naručitelja.

(3) Naručitelj će Izvođaču platiti izvedene radove prema privremenim situacijama i okončanoj situaciji ovjerenima od strane nadzornog inženjera, na njegov poslovni račun (IBAN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u roku od 30 (trideset) dana od datuma primitka e-Računa. E-Račun treba nasloviti na: Ministarstvo pravosuđa i uprave, Ulica grada Vukovara 49, Zagreb, s pozivom na broj Ugovora.

(4) Obračun izvedenih radova obavljati će se prema stvarno izvedenim količinama radova evidentiranim u građevinskoj knjizi i prema dokaznici mjera po jediničnim cijenama za pojedine vrste radova iz Troškovnika ponude Izvođača.

(5) Naručitelj isključuje mogućnost davanja predujma kao i sredstava osiguranja plaćanja.

(6) Ugovara se u slučaju podizvođača Naručitelj će radove koje su izveli podizvođači neposredno platiti podizvođačima (osim ako izvođač dokaže da su obveze prema podizvođačima za taj dio ugovora već podmirene). Izvođač mora svom računu ili situaciji priložiti račune ili situacije svojih podizvođača koje je prethodno potvrdio.

(7) **Ugovara se u slučaju zajednice gospodarskih subjekata** Naručitelj će radove koje su izveli članovi s kojima je Izvođač bio u zajednici gospodarskih subjekata, platiti: \_\_\_\_\_\_\_\_\_\_\_\_\_\_\_\_\_\_ (navesti opunomoćenog člana zajednice) **ili** neposredno onim koji su izveli te radove i to:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ZAJEDNICA GOSPODARSKIH SUBJEKATA I USTUPANJE OBAVLJANJA RADOVA PODIZVOĐAČU

Članak 6.

**Ugovara se u slučaju zajednice gospodarskih subjekata**

Članovi zajednice gospodarskih subjekata izvršavat će dio Ugovora kako slijedi:

|  |  |  |  |  |  |  |
| --- | --- | --- | --- | --- | --- | --- |
| ČLAN ZAJEDNICE  GOSPODARSKIH SUBJEKATA | SJEDIŠTE | OIB | IBAN | VRSTA RADA | POSTOTNI DIO | VRIJEDNOST RADA |
|  |  |  |  |  |  |  |

**Ili ukoliko nije zajednica gospodarskih subjekata:**

Izvođač nije bio u zajednici gospodarskih subjekata.

Članak 7.

**Ugovara se u slučaju podizvođača**

1. Ugovor se daje u podugovor ovim podizvođačima i to:

|  |  |  |  |  |  |  |
| --- | --- | --- | --- | --- | --- | --- |
| TVRTKA - IME PODIZVOĐAČA | SJEDIŠTE | OIB | IBAN | VRSTA RADA | POSTOTNI DIO | VRIJEDNOST RADA |
|  |  |  |  |  |  |  |

1. Izvođač može tijekom izvršenja Ugovora od Naručitelja sukladno odredbama ZJN 2016 zahtijevati:
2. promjenu podizvođača za onaj dio Ugovora koji je prethodno dao u podugovor,
3. uvođenje jednog ili više novih podizvođača čiji ukupni udio ne smije prijeći 30% vrijednosti Ugovora bez PDV-a, neovisno o tome je li prethodno dao dio Ugovora u podugovor ili ne,
4. preuzimanje izvršenja dijela Ugovora koji je prethodno dao u podugovor.
5. Uz zahtjev iz točke 1. i 2. prethodnog stavka ovog članka Ugovora, Izvođač mora Naručitelju dostaviti sve navedene podatke iz stavka 1. ovog članka Ugovora za novog podizvođača sukladno odredbama ZJN 2016. Naručitelj može prije odobravanja zahtjeva, od Izvođača zatražiti i dostavljanje svih dokumenata za dokazivanje ispunjavanja uvjeta za nove podizvođače i to sve dokumente koje je, u dokumentaciji za nadmetanje postupka nabave na temelju kojeg je sklopljen Ugovor, inače zahtijevao za podizvođača.
6. Sudjelovanje podizvođača ne utječe na odgovornost Izvođača za izvršenje Ugovora.

**Ili ukoliko nema podizvođača:**

Ugovor se ne daje u podugovor podizvođaču budući isti nisu navedeni u ponudi Izvođača, osim ukoliko Izvođač naknadno ne zahtijeva uvođenje jednog ili više novih podizvođača čiji ukupni udio ne smije prijeći 30 % vrijednosti Ugovora neovisno o tome je li prethodno dao dio Ugovora u podugovor ili ne, što će se regulirati sklapanjem dodatka Ugovoru s navedenim podacima o podizvođaču i predmetu nabave koji se daje u podugovor.

ROK POČETKA, ZAVRŠETKA, DINAMIKA, TERMINSKI PLAN I VRIJEME IZVOĐENJA RADOVA

Članak 8.

1. Rok za izvršenje ugovora je **12 mjeseci od dana uvođenja Izvođača u posao**.
2. Rok za izvođenje radova je 11 mjeseci od uvođenja u posao, što se utvrđuje upisom u građevinski dnevnik.

a)Rok izvođenja radova za stavke Troškovnika koji se odnose na radove konstruktivne obnove je 5 mjeseci od uvođenja u posao,

b) Rok za izvođenje radova za stavke Troškovnika koji se odnose na radove cjelovite obnove je 11 mjeseci od uvođenja u posao.

1. Naručitelj će Izvršitelja uvesti u posao u što kraćem roku, a ne kasnije od **15 dana** od dana obostranog potpisa Ugovora nakon čega se otvara građevinski dnevnik i upisuje datum početka građenja te se o početku gradnje obavještava nadležno upravnopravno tijelo. Zapisnik o uvođenju u posao je obvezan sastavni dio građevinskog dnevnika. Izvođač je obvezan na dan uvođenja u posao započeti s pripremnim radovima.
2. Izvođač je obvezan u roku petnaest (15) dana od dana uvođenja u posao dostaviti Naručitelju predložak terminskog (dinamičkog) plana gradnje koji mora uzeti u obzir sve specifičnosti lokacije i zahvata i financijskog plana realizacije Ugovora (plana trošenja financijskih sredstava), u obliku kako to zatraži Naručitelj.
3. Terminski plan obuhvaća logičan i opravdan redoslijed kojim Izvođač namjerava izvoditi radove uključujući predviđeno vremensko trajanje svake etape odnosno pojedine aktivnosti međusobno vremenski usklađene, iskaz resursa (radna snaga, strojevi, oprema i materijali) s kojima planira izvoditi aktivnosti i financijski plan realizacije Ugovora, odnosno potraživanja iz Ugovora.
4. Naručitelj i nadzorni inženjer će u roku od sedam (7) dana pisanim putem odobriti zaprimljeni terminski plan gradnje i financijski plan realizacije Ugovora ili zatražiti njegovu izmjenu i/ili dopunu. Izvođač mora traženu izmjenu/dopunu izraditi, odnosno izvršiti usklađenje sa zahtjevima Naručitelja u daljnjem roku od sedam (7) dana od dana zaprimanja obavijesti Naručitelja za izmjenom i usklađenjem terminskog plana gradnje i/ili financijskog plana realizacije Ugovora.
5. Ako Izvođač ne započne s izvođenjem radova u roku iz stavka 1. ovog članka odnosno ne dostavi na odobrenje terminski plan gradnje i financijski plan realizacije Ugovora ili ne postupi sukladno obavijesti Naručitelja u rokovima iz ovog članka, Naručitelj može raskinuti ovaj Ugovor i naplatiti Jamstvo za uredno ispunjenje ugovora.
6. Izvršenje Ugovora odvija se u dvije faze.

Faza 1 su radovi konstrukcijske obnove, a Faza 2 su radovi cjelovite obnove. Budući da svi radovi predstavljaju cjelinu Naručitelj preuzima radove po izvršenju obje faze, a sukladno odredbama Ugovora, međutim pojedina faza se izvršava u gore navedenim rokovima i uvjetima izvršenja.

1. Po izvršenju svih radova koji čine Fazu 1 Izvođač podnosi Naručitelju i Nadzornom inženjeru pisanu obavijest o dovršetku svih radova u kojoj navodi datum dovršetka radova i traži pregled radova. Naručitelj i Nadzorni inženjer provode pregled radova u roku od 15 dana od primitka pisane obavijesti Izvođača. Ako su radovi izvedeni sukladno Ugovoru i primjenjivim propisima sastavlja se Zapisnik o dovršetku Faze 1. Zapisnik se sastavlja u roku od 7 dana od izvršenog pregleda radova i u njemu se navodi datum dovršetka radova Faze 1. Zapisnik potpisuju Naručitelj, Nadzorni inženjer i Izvođač. Ako radovi nisu izvršeni sukladno Ugovoru i primjenjivim propisima u roku od 7 dana od izvršenog pregleda Nadzorni inženjer ili Naručitelj pisanim putem obavještavaju Izvođača o razlozima zbog kojih se radovi Faze 1 ne smatraju dovršenim te radnjama koje je potrebno poduzeti u svrhu otklanjanja nedostataka. Zapisnik o dovršetku Faze 1 potvrđuje završetak radova obnove konstrukcije, ali ne predstavlja preuzimanje radova od strane Naručitelja, već se svi radovi preuzimaju po završetku Faze 2 potpisom Zapisnika o primopredaji.
2. Završetkom Faze 1 (radovi konstrukcijske obnove) smatra se datum završetka radova naveden u građevinskom dnevniku i Zapisniku o dovršetku Faze 1, dok se završetkom svih radova smatra datum završetka radova naveden u građevinskom dnevniku i u Zapisniku o primopredaji.
3. Primopredaju izvedenih radova izvršit će ovlašteni predstavnici obiju Ugovornih strana po ishođenju Završnog izvješća nadzornog inženjera, a najkasnije 30 dana od dana završetka radova, o čemu će se sastaviti Primopredajni zapisnik u kojem će se navesti sve eventualne prigovore ili nedostatke. Izvođač se obvezuje utvrđene nedostatke otkloniti u primjerenom, zajednički utvrđenom roku.

Ugovorne strane izvršit će konačni obračun najkasnije 15 dana po uspješno izvršenoj primopredaji građevine te otklanjanju zapisnički utvrđenih nedostataka kod primopredaje.

OBVEZE IZVOĐAČA

Članak 9.

(1) Izvođač se obvezuje sve ugovorene radove izvesti u ugovorenom roku, a u skladu s ovim Ugovorom, stručno i u skladu s pravilima struke, zakonskim propisima, uputama i nalozima Nadzornog inženjera, normativima i standardima.

(2) Izvođač je obvezan osigurati materijal i opremu potrebnu za izvođenje ugovorenih radova čija vrijednost je obuhvaćena u cijeni radova po ovom Ugovoru.

(3) Izvođač se osobito obvezuje:

- ugraditi materijale propisane i ugovorene kvalitete koji odgovaraju standardima,

- prilikom izvođenja radova zaštititi i čuvati sve postojeće dijelove zgrade, poduzimati mjere sigurnosti radova, okolnih objekata, instalacija, prolaznika i trećih osoba, prometa i okoliša,

- sve eventualno nastale štete koje prouzroči ukloniti o svom trošku.

(4) U slučaju da se Izvođač ne odazove pozivu Naručitelja na otklanjanje nedostataka uočenih u jamstvenom roku, Naručitelj može radove na otklanjanju tih nedostataka povjeriti trećoj osobi. Naručitelj tada postupa kao dobar gospodarstvenik, a na teret Izvođača.

(5) Svi zaposlenici Izvođača koji obavljaju radove moraju biti osposobljeni za rad na siguran način, a sve radne postupke moraju obavljati u skladu s važećim propisima zaštite na radu i zaštite od požara.

(6) Sve fizičke osobe ispred Izvođača dužne su potpisati Izjavu o tajnosti koju priprema Naručitelj pri prvom ulasku u zgradu suda.

Članak 10.

(1) Odgovornost za sve neželjene događaje koji budu rezultat neprovođenja mjera zaštite na radu i zaštite od požara te moguće štete i posljedice, a koje uzrokuje Izvođač i njegovi djelatnici, snosi Izvođač.

(2) Osobe koje u svojim postupcima prekrše uvriježene regule ponašanja (kućni red i svekolika sigurnost) biti će udaljeni sa mjesta izvođenja radova.

UGOVORNA KAZNA

Članak 11.

(1) Ako Izvođač neopravdano ne izvrši radove u ugovorenom roku, Naručitelj ima pravo zaračunati ugovornu kaznu u iznosu od dva promila (2‰) vrijednosti ukupno ugovorenih radova za svaki dan zakašnjenja, a najviše deset posto (10%) vrijednosti ukupno ugovorenih radova. Ova odredba jednako je primjenjiva za slučaj zakašnjenja unutar svake faze i pripadnog roka definiranih člankom 8. stavkom 2. ovog Ugovora.

(2) Za iznos ugovorne kazne može se umanjiti iznos situacije Izvođača.

(3) Plaćanje ugovorne kazne ne oslobađa Izvođača obveze izvršenja predmeta Ugovora.

ODSTUPANJE OD PROJEKTA

Članak 12.

(1) Za svako odstupanje od projekta izvođenja ugovorenih radova, Izvođač mora imati pisanu suglasnost Naručitelja i nadzornog inženjera.

(2) O potrebi odstupanja od tehničke dokumentacije, Izvođač će pisano obavijestiti Naručitelja putem nadzornog inženjera, uz obrazloženje predloženog odstupanja.

JAMSTVO ZA UREDNO ISPUNJENJE UGOVORA

Članak 13.

(1) Izvođač je obvezan u roku od 10 (deset) dana od potpisivanja Ugovora dostaviti Jamstvo za uredno ispunjenje ugovora, za slučaj povrede ugovornih obveza u obliku bankarske garancije, u iznosu 10% (deset posto) od ugovorene cijene radova (bez PDV-a) s rokom valjanosti minimalno 30 dana dužim od roka izvršenja Ugovora.

(2)  Ponuditelj dostavlja Jamstvo za uredno ispunjenje ugovora u obliku bankarske garancije, u istoj mora biti navedeno sljedeće: da je korisnik garancije Ministarstvo pravosuđa i uprave, Ulica grada Vukovara 49, Zagreb te ona mora biti neopoziva i bezuvjetna, naplativa na „prvi poziv“ i „bez prigovora“.

(3) Naplata garancije banke može se aktivirati u slučaju povrede ugovornih obveza od strane Izvođača.

(4) Umjesto bankarske garancije Izvođač može uplatiti i novčani polog (depozit) kao Jamstvo za uredno ispunjenje ugovora, u roku od 10 (deset) dana od dana potpisivanja ovog Ugovora, na račun Naručitelja IBAN: HR1210010051863000160, PRIMATELJ: DRŽAVNI PRORAČUN RH; MODEL: HR 64, POZIV NA BROJ PRIMATELJA: 9725-51441-OIB (IZVOĐAČA) OPIS PLAĆANJA: POLOG, (*BROJ UGOVORA*) - JAMSTVO ZA UREDNO ISPUNJENJE UGOVORA.

(5) Naručitelj može zadržati novčani polog u slučaju povrede ugovornih obveza od strane Izvođača.

JAMSTVO ZA OTKLANJANJE NEDOSTATAKA U JAMSTVENOM ROKU

Članak 14.

(1) Izvođač je obvezan predati Naručitelju Jamstvo za otklanjanje nedostataka u jamstvenom roku, s rokom valjanosti od **3 godine**.

(2) Izvođač dostavlja Jamstvo za otklanjanje nedostataka u jamstvenom roku u obliku bankarske garancije. Garancija mora biti bezuvjetna na „prvi pisani poziv“ i „bez prava prigovora“ u visini od 10% (deset posto) vrijednosti Ugovora (bez PDV-a).

(3) Jamstvo za otklanjanje nedostataka u jamstvenom roku predaje se prije isteka Jamstva za uredno ispunjenje ugovora, a u roku od 10 (deset) dana od dana završetka radova i potpisa Primopredajnog zapisnika.

(4) Ako Izvođač u jamstvenom roku ne ispuni obvezu, otklanjanja nedostataka koje ima po osnovi jamstva, Naručitelj može aktivirati naplatu Jamstva za otklanjanje nedostataka u jamstvenom roku.

(5) Umjesto bankarske garancije, Izvođač može uplatiti novčani polog (depozit) kao jamstvo za otklanjanje nedostataka u jamstvenom roku na poslovni račun Naručitelja IBAN: HR1210010051863000160, PRIMATELJ: DRŽAVNI PRORAČUN RH; MODEL: HR 64, POZIV NA BROJ PRIMATELJA: 9725-51441-OIB (IZVOĐAČA); OPIS PLAĆANJA: POLOG, (*BROJ UGOVORA*) - JAMSTVO ZA OTKLANJANJE NEDOSTATAKA U JAMSTVENOM ROKU.

(6) Naručitelj može zadržati novčani polog ako Izvođač u jamstvenom roku ne ispuni obvezu otklanjanja nedostataka koje ima po osnovi jamstva.

OSIGURANJE GRADILIŠTA – POLICE OSIGURANJA

Članak 15.

Izvođač je obvezan ugovoriti osiguranje gradilišta za vrijeme izvođenja radova i osiguranje od odgovornosti prema trećima, koje pokriva bilo kakvu štetu radnika Izvođača ili trećih osoba za slučaj nesreće sve do dana primopredaje.

OGRANIČENJA PRI IZVOĐENJU RADOVA

Članak 16.

1. Izvođač će izvoditi radove koji su predmet Ugovora na način da se omogući odvijanje redovnih poslovnih procesa i rada suda. Bučni radovi na rušenju i demontažama te svi oni radovi koji bi mogli uzrokovati prekid u radu suda moguće je izvoditi uz prethodni dogovor Ministarstva pravosuđa i uprave, suda, Izvođača i Nadzornog inženjera.
2. Osim ograničenja iz prethodnog stavka ovog članka, što uključuje mogućnost izvođenja radova u poslijepodnevnim satima, subotom i/ili nedjeljom, a po potrebi i noćni rad, Izvođač prilikom podnošenja ponude i izvođenja radova mora uzeti u obzir i sljedeća ograničenja:

* prostorna (vertikalna i horizontalna) ograničenja;
* sigurnost na komunikacijskim putovima i zonama iz članaka koji se odnosi na korištenje komunikacijskih putova za vrijeme izvođenja radova;
* izvođenje radova u fazama kako bi se omogućio nesmetani rad suda te s tim povezane privremene prekide izvođenja radova radi premještanja mehanizacije, odnosno radne snage;
* otežano izvođenje radova radi zadržavanja postojećih dijelova objekta u postojećem stanju, a koji zbog tehnoloških i/ili tehničkih razloga stvaraju smetnje prilikom izvođenja radova;
* vraćanje u prvobitno stanje odnosno popravak svih površina, opreme, objekta, hortikulture i slično, a koji su prilikom izvođenja radova oštećeni krivnjom Izvođača te ako isto nije moguće nadoknaditi štetu u novcu;
* svakodnevno čišćenje nečistoća, materijala, prašine i sl. koji su tijekom izvođenja radova naneseni na komunikacijske površine unutar objekta.

1. Eventualne troškove koji proizlaze iz ograničenja u izvođenju radova određenih ovim člankom Izvođač je uključio u cijenu svoje ponude.

KORIŠTENJE KOMUNIKACIJSKIH PUTOVA ZA

VRIJEME IZVOĐENJA RADOVA

Članak 17.

1. Radovi koji su predmet Ugovora izvodit će se na način da se ne ugrozi obavljanje redovitih poslova i rad suda. U tu svrhu, tijekom izvođenja radova Izvođač, Nadzorni inženjer i ovlašteni predstavnici suda dogovorit će prostornu reorganizaciju obavljanja redovitih poslova suda, termine u danu za izvođenja bučnih radova te odrediti komunikacijske zone i putove koji će se koristiti za pristup radovima. Osim Izvođača, Nadzornog inženjere te ovlaštenih predstavnika suda, predmetne zone i putove koristit će i svi ostali djelatnici suda. Dogovor predviđen odredbama ovog stavka mora biti takav da se Izvođaču osigura nesmetano izvođenje radova te sudu nesmetano obavljanje redovitih poslova, odnosno rada. Izvođač će sastaviti Plan usklađenja izvođenja radova i rada suda te u roku od petnaest (15) dana od dana uvođenja u posao isti dostaviti ovlaštenom predstavniku Naručitelja na suglasnost. Za sigurnost i stabilnost komunikacijskih zona i putova odgovara Izvođač.
2. Tijekom izvođenja radova Izvođač, Nadzorni inženjer i ovlašteni predstavnici suda dogovorit će dinamiku i vrijeme izvođenja radova na komunikacijskim zonama i putovima. Predmetni dogovor mora biti takav da se Izvođaču osigura nesmetano izvođenje radova te sudu nesmetano obavljanje redovitih poslova, odnosno rada. Izvođač radova dužan je izvoditi radove na propisani način uzimajući u obzir sigurnost na radu te će u posebnim slučajevima, sukladno procjeni i dogovoru s Nadzornim inženjerom, pojedine radove izvoditi van redovnog radnog vremena ili neradnim danom. Troškovi koji proiziđu iz takve izvedbe uračunati su u ponudu Izvođača i cijenu Ugovora.

NAKNADA ŠTETE

Članak 18.

1. Izvođač je obvezan sanirati sve nastale štete uslijed građenja uključivo i oštećenja javnih površina koje se koriste tijekom izvođenja radova.
2. Izvođač je u obvezi štititi, obeštetiti, ne smatrati odgovornim i braniti Naručitelja i njegove radnike od svih i protiv svih potencijalnih i stvarnih šteta, odgovornosti, materijalnih zahtjeva, traženja, pravnih radnji i pravnih odluka koji su prouzročeni zbog povrede Ugovora po Izvođaču, njegovim radnicima, predstavnicima, zastupnicima i podizvođačima i dobavljačima, te od bilo kojih njihovih obveza prema ovom Ugovoru.
3. U slučaju bilo kakvih odštetnih zahtjeva trećih osoba prema Naručitelju, a koji proizlaze iz izvršenja obveza Izvođača po ovom Ugovoru, Izvođač se obvezuje takve zahtjeve u cijelosti preuzeti.
4. Ako bi Naručitelj popravio ili nadoknadio štetu nastalu trećim osobama po osnovi provedbe ovog Ugovora od strane Izvođača, Naručitelj ima pravo naknaditi takvu štetu odbitkom odgovarajućeg iznosa od bilo koje situacije koju je ispostavio Izvođač, odnosno na Naručitelju drugi prihvatljivi način.
5. Rizik propasti ili oštećenja građevine ili radova iz bilo kojeg uzroka prije primopredaje Naručitelju snosi Izvođač te nema pravo na naknadu od Naručitelja.
6. Ako se na radovima ili dijelu građevine dogodi gubitak ili šteta tijekom perioda kada je Izvođač odgovoran za brigu o njima kako je navedeno u prethodnom stavku, Izvođač će nadoknaditi gubitak ili ispraviti štetu na svoj rizik i na vlastiti trošak tako da radovi ili građevina odgovaraju zahtjevima iz Ugovora.

VIŠA SILA I RASKID UGOVORA

Članak 19.

(1) Ugovorne strane neće biti odgovorne za neizvršavanje bilo koje obveze iz ovog Ugovora ako je neizvršenje rezultat dokazane više sile – događaja van kontrole Ugovornih strana i neovisnog od njihove volje (primjerice epidemija, rat, štrajk, poplava, požar i sl.), koji izravno utječe na izvršavanje obveza iz ugovora i čija pojava nije posljedica nepažnje ugovorne strane, a koji nije mogao predvidjeti ili izbjeći usprkos pažljivom planiranju.

(2) Izvođač ima pravo raskinuti Ugovor pisanom obavijesti Naručitelju, uz ostavljanje primjerenog roka od minimalno 90 (devedeset) dana ako Naručitelj u bitnome ne izvršava svoje obveze iz Ugovora i nakon opetovanih opomena.

(3) Raskid Ugovora iz stavka 2. ovog članka biti će neovisan o ostalim pravima Naručitelja ili Izvođača koja su stekli prema Ugovoru.

(4) U slučaju neizvršenja Ugovora Naručitelj ima pravo na teret Izvođača ustupiti dovršenje preuzetih radova drugom izvođaču.

(5) Naručitelj ima pravo raskinuti Ugovor ako:

* Izvođač ne dostavi zahtijevana jamstva u skladu s ovim Ugovorom;
* Izvođač ne nadoknadi zaostatke i ne uskladi izvođenje radova s terminskim planom;
* Izvođač ne dostavi police osiguranja;
* Izvođač ustupi podizvođaču izvođenje pojedinih radova suprotno odredbama Ugovora:
* Izvođač postane nelikvidan, nesolventan ili ode u stečaj;
* Izvođač u slučaju neopravdanog zakašnjenja izvođenja radova većeg od 30 (trideset) dana od ugovorenog roka, promjene ugovornih cijena, promjene kvalitete ugrađenog materijala i opreme u odnosu na ugovorenu;
* Izvođač ne izvrši druge obveze u slučaju čega je ovim Ugovorom ili zakonom kao sankcija predviđen raskid Ugovora.

Ako se u tijeku izvršenja Usluga utvrdi da se Izvođač ne drži uvjeta Ugovora i da ne radi kako bi trebalo te da Radovi imaju nedostatke ili bi ih mogli imati, o čemu će Naručitelj upozoriti Izvođača pisanom obaviješću na dokaziv način i odrediti mu primjeren rok da svoj posao uskladi s ugovorenim obvezama.

(6) Naručitelj obvezan je raskinuti Ugovor tijekom njegova trajanja bez davanja Izvođaču dodatnog primjerenog roka za ispunjenje, ako:

* je Ugovor značajno izmijenjen, što bi zahtijevalo novi postupak nabave
* je Izvođač morao biti isključen iz postupka nabave zbog postojanja osnova za isključenje iz članka 10. Pravilnika.
* se Ugovor nije trebao dodijeliti Izvođaču zbog ozbiljne povrede odredaba iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
* se Ugovor nije trebao dodijeliti Izvođaču zbog ozbiljne povrede Zakona o javnoj nabavi ili Pravilnika, a koja je utvrđena pravomoćnom presudom nadležnog upravnog suda
* ne poštuje, tijekom izvršenja ovog Ugovora primjenjive obveze u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava.

OBVEZE IZVOĐAČA U SLUČAJU RASKIDA UGOVORA

Članak 20.

1. U slučaju raskida Ugovora Izvođač je obvezan u primjerenom roku sukladno uputi nadzornog inženjera:

• izvesti radove do faze u kojoj Naručitelj može radove preuzeti i predati ih drugom izvođaču na izvođenje;

• osloboditi gradilište od svojih strojeva, materijala i ljudi te strojeva, materijala i ljudi svojih podizvođača;

• izvršiti primopredaju svih radova; i

• konzervirati radove, tj. zaštiti ih od propadanja i oštećenja na tehnički prikladan i ispravan način prema uputi Nadzornog inženjera.

(2) Ako Izvođač ne izvrši u prethodnom stavku navedene obveze u za to određenim rokovima Naručitelj ima pravo naplatiti Jamstvo za uredno ispunjenje Ugovora u punom iznosu te bez potrebe ishođenja odobrenja Izvođača, ukloniti s gradilišta materijal i strojeve Izvođača ili podizvođača na trošak Izvođača i pohraniti ih u javno ili drugo skladište na trošak Izvođača.

NADZOR

Članak 21.

(1) Izvođač je dužan omogućiti Naručitelju stalan nadzor nad radovima i kontrolu količine i kvalitete upotrijebljenog materijala, ugrađene opreme i uređaja pri izvođenju ugovorenih radova.

(2) Stručni nadzor nad izvođenjem radova ugovorenih ovim Ugovorom obavlja Nadzorni inženjer.

(3) Nadzorni inženjer nadzire izvode li se radovi prema odredbama ovoga Ugovora.

ZAMJENA STRUČNJAKA

Članak 22.

(1) Stručnjaci koji su imenovani u ponudi kao osobe odgovorne za izvođenje radova osobno sudjeluju u izvršenju Ugovora.

(2) Izvođač ne može mijenjati stručnjaka bez prethodnog pisanog odobrenja Naručitelja.

(3) Izvođač je dužan podnijeti pisani zahtjev Naručitelju za zamjenom te navesti razloge za zamjenu i stručne kvalifikacije i profesionalno iskustvo osobe koju predlaže za zamjenu. Osoba predložena za zamjenu mora imati stručne kvalifikacije i profesionalno iskustvo jednake razine ili bolje od osobe koju zamjenjuje.

(4) Dodatni troškovi koji nastanu zamjenom stručnjaka na teret su Izvođača.

JEZIK IZVRŠENJA UGOVORA

Članak 23.

Izvođač ima obvezu osiguravanja stalnog prisustva konsekutivnog prevoditelja u slučaju da stručnjaci ne poznaju hrvatski jezik u govoru i pismu.

KONTROLA

Članak 24.

(1) Izvođač je dužan izvijestiti Naručitelja o stanju izvršenja radova, eventualnim poteškoćama i nepredviđenim okolnostima.

(2) Izvođač je dužan pružati informacije i omogućiti pristup dokumentaciji i radovima svim tijelima koja imaju obveze kontrole.

ZAVRŠNE ODREDBE

Članak 25.

Na sva prava i obveze između Ugovornih strana, koja nisu regulirana ovim Ugovorom i Pozivom, primjenjivat će se odgovarajuće odredbe Pravilnika, Zakona o prostornom uređenju, Zakona o gradnji, Zakona o obveznim odnosima te drugih zakonskih i podzakonskih propisa.

Članak 26.

1) Eventualne sporove proistekle iz ovoga Ugovora i u vezi s njim, ugovorne strane će rješavati sporazumno.

2) U slučaju da se spor ne može riješiti sporazumno, ugovorne strane suglasno određuju njegovo rješavanje pred nadležnim sudom u Zagrebu.

Članak 27.

(1) Ovaj Ugovor stupa na snagu danom potpisa obaju Ugovornih strana.

(2) Ovaj Ugovor sastavljen je u 4 (četiri) istovjetna primjerka, od kojih Naručitelj zadržava 2 (dva) primjerka, a Izvođač 2 (dva) primjerka.

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Za Izvođača | Za Naručitelja |
| **XXX**  funkcija  **\_\_\_\_\_\_\_\_\_\_\_\_\_\_\_** | **MINISTARSTVO PRAVOSUĐA I UPRAVE**  \_\_\_\_\_\_\_\_\_\_  **\_\_\_\_\_\_\_\_\_\_\_\_\_\_\_\_\_\_** |